钦定古今图书集成/明伦汇编/氏族典/第494卷 > 《廖用贤尚友录》 > 郑冲
## 钦定古今图书集成/明伦汇编/氏族典/第494卷 > 《廖用贤尚友录》 > 郑冲

按《晋书郑冲传》：“冲字文和，荥阳开封人。任真自守，不
要乡曲之誉。魏文帝为太子，搜扬侧陋，命冲为文学，
累迁尚书郎，出补陈留太守。嘉平三年，拜司空。常道
乡公即位，拜太保。武帝践祚，拜太傅，进为公。九年，冲
抗表致仕，以寿光公就第。明年薨，谥曰成。无子，以从
子徽为嗣，官至平原内史。”

===郑袤===按《晋书郑袤传》：“袤字林叔，荥阳开封人。少孤，早有识
鉴，为临淄侯文学，迁尚书郎，出为黎阳令，进广平太
守，征拜侍中。高贵乡公即位，徙光禄勋。及常道乡公
立，封密陵伯。武帝践祚，进爵为侯。泰始九年薨，谥曰
元。子默嗣。”